CELEX: 32006D0209
Language: et
Date: 2006-03-09 00:00:00
Title: 2006/209/EÜ: Komisjoni otsus,  9. märts 2006 , erandite lubamise kohta, et viia liikmesriikide statistikasüsteemid vastavusse Euroopa Parlamendi ja nõukogu määrusega (EÜ) nr 1161/2005  (teatavaks tehtud numbri K(2006) 706 all)

14.3.2006   
            
            
               ET
            
            
               Euroopa Liidu Teataja
            
            
               L 75/26
            
         
      KOMISJONI OTSUS,
   9. märts 2006,
   erandite lubamise kohta, et viia liikmesriikide statistikasüsteemid vastavusse Euroopa Parlamendi ja nõukogu määrusega (EÜ) nr 1161/2005
   (teatavaks tehtud numbri K(2006) 706 all)
   (Ainult eesti-, inglis-, kreeka-, malta-, portugali-, prantsus-, rootsi-, slovaki-, sloveeni-, soome-, taani-, tšehhi- ja ungarikeelne tekst on autentne)
   (2006/209/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 6. juuli 2005. aasta määrust (EÜ) nr 1161/2005 (muude kontode kui rahastamiskontode kvartaliandmete koostamise kohta institutsiooniliste sektorite kaupa), (1) eelkõige selle artikli 3 lõiget 4,
   võttes arvesse Tšehhi Vabariigi, Taani Kuningriigi, Eesti Vabariigi, Kreeka Vabariigi, Iirimaa, Küprose Vabariigi, Luksemburgi Suurhertsogiriigi, Ungari Vabariigi, Malta Vabariigi, Portugali Vabariigi, Sloveenia Vabariigi, Slovaki Vabariigi, Soome Vabariigi, Rootsi Kuningriigi ning Suurbritannia ja Põhja-Iiri Ühendkuningriigi taotlusi,
   ning arvestades järgmist:
   
               (1)
            
            
               Määrusega (EÜ) nr 1161/2005 määratakse kindlaks alates 3. jaanuarist 2006 edastatavate kvartaliandmete loend.
            
         
               (2)
            
            
               Määruse (EÜ) nr 1161/2005 artikli 3 lõikes 4 nähakse ette, et komisjon võib lubada erandeid käesolevast määrusest, kui riiklikke statistikasüsteeme tuleb oluliselt kohandada. Sellised erandid ei tohi kehtida kauem kui kolm aastat alates käesoleva määruse jõustumisest.
            
         
               (3)
            
            
               Mitme liikmesriigi asutused on kirja teel taotlenud määruse (EÜ) nr 1161/2005 artikli 3 lõike 4 kohaselt erandite tegemist.
            
         
               (4)
            
            
               Eurostatile esitatud teabe põhjal selgub, et liikmesriigid on taotlenud erandite tegemist, sest riiklikke statistikasüsteeme tuleb oluliselt kohandada, et need oleksid täielikult vastavuses määrusega (EÜ) nr 1161/2005. Muude kontode kui rahastamiskontode kvartaliandmete koostamine institutsiooniliste sektorite kaupa nõuab täiendavaid andmeallikaid, uute statistiliste vahendite arendamist ja sellise tootmissüsteemi kavandamist ja rakendamist, mille abil on võimalik saada andmeid lühikeste tähtaegade jooksul. Seetõttu tuleks taotletud erandeid lubada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga tehakse erandid lisas loetletud liikmesriikidele lisas nimetatud tingimustel ja ulatuses, et võimaldada neil liikmesriikidel viia oma riiklikud statistikasüsteemid määrusega (EÜ) nr 1161/2005 vastavusse.
   Artikkel 2
   Käesolev otsus on adresseeritud Tšehhi Vabariigile, Taani Kuningriigile, Eesti Vabariigile, Kreeka Vabariigile, Iirimaale, Küprose Vabariigile, Luksemburgi Suurhertsogiriigile, Ungari Vabariigile, Malta Vabariigile, Portugali Vabariigile, Sloveenia Vabariigile, Slovaki Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 9. märts 2006
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  ELT L 191, 22.7.2005, lk 22.
   
      LISA
      Erandid määrusest (EÜ) nr 1161/2005 (1)
      
      
                  Liikmesriik
               
               
                  Muutujad
               
               
                  Erandi lõpp
               
            
                  Tšehhi Vabariik
               
               
                  Kõik muutujad valdkondades S13 ja S2.
               
               
                  1. jaanuar 2008
               
            
                  Taani
               
               
                  Kõik muutujad.
               
               
                  1. aprill 2008
               
            
                  Eesti
               
               
                  Valdkonnas S13: D.41 – vahendid, D.4N – vahendid, D.71, D.72 – vahendid, D.7N ja K.2 – kasutamine.
               
               
                  1. jaanuar 2007
               
            
                  Kreeka
               
               
                  Kõik muutujad.
               
               
                  11. august 2008
               
            
                  Iirimaa
               
               
                  Kõik muutujad valdkondades S13 ja S2.
               
               
                  11. august 2008
               
            
                  Küpros
               
               
                  Valdkonna S13 tagasiulatuvad andmed ajavahemikul 1999 kv 1 – 2003 kv 4.
               
               
                  1. aprill 2008
               
            
                  Valdkonnas S2: D.1, D.2 – vahendid, D.21 – vahendid, D.29 – vahendid, D.3 – kasutamine, D.31 – kasutamine, D.39 – kasutamine, D.4, D.41, D.4N.
               
               
                  1. oktoober 2007
               
            
                  Valdkonnas S2: D.5, D.6, D.61, D.62, D.7, D.71, D.72, D.7N, D.8, D.9, D.91 – kasutamine, D.9N, K.2 – kasutamine, B.9 ja B.12.
               
               
                  11. august 2008
               
            
                  Luksemburg
               
               
                  Valdkonnas S2: D.4, D.41, D.4N, D.7, D.71, D.72, D.7N, D.8, D.9, D.9N ja B.12.
               
               
                  1. aprill 2008
               
            
                  Ungari
               
               
                  Valdkonna S13 tagasiulatuvad andmed ajavahemikul 1999 kv 1 – 2003 kv 4.
               
               
                  1. jaanuar 2007
               
            
                  Kõik muutujad valdkonnas S2.
               
               
                  1. juuli 2008
               
            
                  Malta
               
               
                  Kõik muutujad valdkonnas S2.
               
               
                  1. jaanuar 2008
               
            
                  Portugal
               
               
                  Edastus on piiratud järgmiste muutujate suhtes:
                  
                              —
                           
                           
                              valdkonnas S1: D.5 – kasutamine,
                           
                        
                              —
                           
                           
                              valdkonnas S13: P.5 – kasutamine, P.5N – kasutamine,
                           
                        
                              —
                           
                           
                              valdkonnas S2: D.1, D.2 – vahendid, D.3 – kasutamine, D.4, D.5, D.7, D.9 ja K.2 – kasutamine.
                           
                        Eespool nimetatud muutujad tuleb edastada kv + 100 (kalendri)päeva jooksul kv + 95 päeva asemel.
               
               
                  11. august 2008
               
            
                  Sloveenia
               
               
                  Kõik muutujad valdkondades S13 ja S2.
               
               
                  1. jaanuar 2007
               
            
                  Slovakkia
               
               
                  Kõik muutujad valdkondades S13 ja S2.
               
               
                  1. jaanuar 2008
               
            
                  Soome
               
               
                  Kõik muutujad.
               
               
                  1. aprill 2008
               
            
                  Rootsi
               
               
                  Valdkonnas S13: P.31 – kasutamine, P.32 – kasutamine, B.7G.
                  Valdkonnas S14_15: B.7G.
               
               
                  11. august 2008
               
            
                  Ühendkuningriik
               
               
                  Valdkonnas S1N: D.2 – kasutamine, D.21 – kasutamine, D.3 – vahendid, D.31 – vahendid, B.1G ja B.1N.
                  Valdkonnas S1N: D.2 – kasutamine, D.21 – kasutamine, D.3 – vahendid, D.31 – vahendid, B.1G ja B.1N.
                  Valdkonnas S13: B.1G ja B.1N.
                  Valdkonnas S14_15: D.1 – kasutamine, D.2 – kasutamine, D.29 – kasutamine, D.3 – vahendid, D.39 – vahendid, B.1G ja B.1N.
                  Valdkonnas S2: D.1 – kasutamine.
               
               
                  1. juuli 2008
               
            
         (1)  Käesolevas tabelis loetletud erandeid ei kohaldata muutujate suhtes, mida tuleb edastada vastavalt ESA95 andmeedastusprogrammile (nõukogu määruse (EÜ) nr 2223/96 B lisa) ning selle muudatustele, vastavalt komisjoni määrusele (EÜ) nr 264/2000 või Euroopa Parlamendi ja nõukogu määrusele (EÜ) nr 1221/2002.